Couscous

Couscous er gryn fremstilt av semule av durumhvete. Det er et hovednæringsmiddel i Nord-Afrika. Ordet couscous benyttes også for å betegne en rett bestående av tillagede couscousgryn servert med en gryterett bestående av grønnsaker med eller uten kjøtt eller fisk.

 Etymologi 
Selve ordet stammer fra arabisk kuskusi og er av berbisk opprinnelse, det er avledet av seksuDALLET Jean.-Marie : Dictionnaire kabyle-française, Paris, SELAF, 1982. p. 709. som betyr velrullet, velformet eller rundet.CHAKER, Salem : Couscous : sur l’étymologie du mot

 Tilberedelse 
Grynene som utgjør selve couscousen, lages ved at man blander semulen med olje, og deretter gnir blandingen mellom hendene. I moderne tid fås maskinelt fremstilte couscousgryn kjøpt ferdig.

Når måltidet skal tilberedes, trekkes grynene i kokende vann, gjerne tilsatt forskjellige krydder og servert med annet tilbehør. De rundt 1 mm store grynene er fremstilt på en slik måte at de har en god lagreevne og er svært lette å tilberede.

 Gryteretten 
Couscous er også en betegnelse på en hel rett, som er nasjonalretten i Marokko,TV Norge - Det marokkanske kjøkken  TunisiaTunisiska Statens Turistbyrå og Algerie.Food in Every Country  - Food in Algeria

 Bildegalleri 

 Israelsk «couscous» 
Den israelske retten 'ptitim' omtales ofte som 'israelsk couscous', men lages med små gryn av hvetemel, og er derfor en type pasta.

 Se også 
 Bulgur
 Pasta

 Referanser 

 Eksterne lenker 


Kategori:Matingredienser
Kategori:Pasta
Kategori:Tunisisk mat
Kategori:Algerisk mat
Kategori:Marokkansk mat
Kategori:Arabisk mat
Kategori:Immateriell kulturarv